Forslag til regattaoppsett lokale regattaer

Regattautvalget foreslår at det gjennomføres lokale kveldsregattaer 21.Mai, 3.Juni og 17.juni.

**Organisering og gjennomføring**

Klubber bes om å kontakte naboklubb(er) som samarbeider om arrangement, gjerne gjennom rokrets der det er mulig. Dette er altså et arrangement som betinger initiativ fra egen klubb til naboklubb(er)

Regattautvalget foreslår at hver deltagende klubb stiller med en representant hver som er gjensidig ansvarlig for arrangementet og utgjør kveldens arrangør.

Nødvendig stab: - Regattaleder, tidtaker(e), starter, dommer, sikkerhetsbåt, en fra hver klubb som har påserolle for å holde regler for smittevern. Lokale dommer(e) forespørres av arrangører.

Kommunikasjon mellom starter og tidtakere via mobil.

Økonomisk anbefales regattaen å gjennomføres til kostpris.

Alle som arrangerer melder inn resultater til NR som publiseres. Hensikten med dette er at roere som ellers møtes på robanen kan se aktivitet og plassering for rovenner i andre klubber.

Gjennomføringstid anbefales å være ca 2 timer. Dersom flere klubber eller mange roere anbefales å gjennomføres som to aktiviteter. I dette tilfelle anbefales at løpsantall/lagbåter tilpasses jr.D, jr.C og Jr.B som et arrangement, og jr.A og Sr. som et arrangement.

**Anbefalte distanser og klasser:**

Generelt gjennomføres alt som heat og det anbefales å prioritere lagbåter.

Jr.C og D: 500 meter i båtklassene 1x, 2x og 4x mix.

Jr.B : 1000 meter distanse i båtklassene 1x, 2x 2-, 4x og 4-

Klasser og kjønn kan slås sammen i samme løp for å få fulle heat.

Anbefaling for jr.A og Sr er å gjennomføre NR s oppsett på sprint/jaktstart (vist på informasjonsmøte 11.mai)

**Føringer fra FHI og NIF og NR**

* Arrangementet kan ha opp til 50 personer. Avstand mellom personer min. 1m.
* 1 løp pr roer (kommer, ror og drar igjen, eventuelt oppholder seg mellom løpene)
* Unngå trengsel på brygger etc ved tidsoppsett på løpene
* Toaletter kan holdes åpne med personer som vasker hyppig og regulerer trafikken. Toaletter regnes ikke som spesielt smittefarlig. Se også [https://www.helsedirektoratet.no/veiledere/smittevern-for-idrett-covid-19/innledning](https://nam12.safelinks.protection.outlook.com/?url=https%3A%2F%2Fwww.helsedirektoratet.no%2Fveiledere%2Fsmittevern-for-idrett-covid-19%2Finnledning&data=02%7C01%7C%7Cc092982d06464d0226e508d7f820c544%7C84df9e7fe9f640afb435aaaaaaaaaaaa%7C1%7C0%7C637250692234778805&sdata=fNqXbvZFwBh6ZWygiKJR6Dgm1im5R5ym1tRRLctnh6M%3D&reserved=0)
* Garderober er frarådet fordi det kan bli trangt der.
* Stasjoner med håndsprit må plasseres.